|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието | **Нормативен акт:**  Проект на Постановление на Министерския съвет за приемане на Наредба за Централния регистър за проследимост на храните |
|  |  |
| **Лице за контакт:** | **Телефон и ел. поща:** |
| д-р Ива Янчева – началник отдел „Безопасност на храните“, дирекция „Политики по агрохранителната верига“; | телефон за връзка: 02 98511 305  електронна поща:  [IYancheva@mzh.government.bg](mailto:IYancheva@mzh.government.bg) |
| **1. Проблем/проблеми за решаване:**  **Проблем 1** Липса на централизирана система за проследимост на храни  *Кратко опишете проблема/проблемите и причините за неговото/тяхното възникване. По възможност посочете числови стойности.*  Воденето на централен регистър за проследимост на храните е съществен елемент от проследимостта, предоставяйки необходимата информация за проследяване на безопасността на храните, защита на общественото здраве, гарантиране на съответствие с разпоредбите и управление на рисковете за безопасността на храните, цените и инфлационните процеси в сектора. Чрез свързването на регистъра с възможността за проследяване, бизнес опреаторите на храни ще могат да гарантират, че произвеждат, обработват и дистрибутират хранителните продукти и зърното, в това число пресните плодове и зеленчуци, виното, спиртните напитки и останалите продукти по чл. 1 от Закона за виното и спиртните напитки по безопасен и прозрачен начин, поддържайки доверието на потребителите в доставките на храни на достъпни цени.  В последните години дела на внесените в страната хранителни стоки, плодове и зеленчуци и зърно се увеличи на годишна база, което от своя страна доведе до значително въздействие върху хранителната верига с различни по своите мащаби последствия.  По данни на Държавната комисия за стокови борси и тържища през 2020 г. около 21% от стоките в категория „Хляб и хлебни продукти“ са внос, категория „Месо и месни продукти“ – средно 30 %. При млякото и млечните продукти делът на вносните стоки е 31 %.  В бюлетина на Комисията е отбелязано, че при плодовете и зеленчуците превес имат вносните стоки и това се обяснява със сезонността на тези продукти, както и с метеорологичните условия, от които зависят количеството и качеството на реколтата в страната.  Около 60% от общото количество слънчоглед, внесено за периода септември – октомври 2022 г. е от Украйна. Вносът от там нараства над осем пъти на годишна база, благоприятстван от предприетите на международно ниво мерки за подпомагане на експорта на селскостопански стоки от Украйна и конкурентните цени на украинския слънчоглед.  Значително увеличение на годишна база за 2022 г., бележи и вносът на ечемик и царевица.  Само от началото на юни до 12 август 2022 г. в страната са внесени 7500 тона пшеница, ечемик – 3400 тона, царевица – 3800 тона, и слънчоглед – 484 000 тона, близо 485 000 тона.  За зърното основните притеснения са свързани с растящите разходи и реализацията на българската продукция в условията на безмитен внос на зърно от Украйна, което е и с много по-ниска себестойност, както и свърхпредлагане на зърно, което притиска цените и влияе върху крайното ценообразуване.  Проблемите с вноса по отношение на млякото с произход от Европейския съюз (ЕС) или трети страни, което млекопреработвателните предприятия преработват, се търгува на ниска цена, което подлага на съмнение неговото качество. В същото време това мляко се явява конкуренция на суровината, която произвеждат българските фермери и влияе негативно на цената на пазара. Като други основни проблеми животновъдите посочват изкупуване на сурово мляко без изискуемите документи или отказ от изкупуване на българската суровина от млекопреработвателните предприятия. Липса на договорни отношения между производител и преработвател, което често е причина за понижаване на изкупните цени. Продължават и проблемите, свързани с влагането на суровини в мляко, за които крайният потребител не е уведомен.  По отношение на плодовете и зеленчуците, години наред в Република България се внасят плодове и зеленчуци второ и трето качество, а се продават като първо в търговската мрежа. Това ощетява българския производител, който става неконкурентен на внесените нискокачествени стоки със съответно по-ниска цена. Търговците-вносители масово продават на едро и на дребно по-евтината стока с по-голям марж и печалба.  Един от основните проблеми свързан с липсата на проследимост е, че може да бъде трудно да се проследи произходът и качеството на продуктите, което води до потенциални рискове за здравето и безопасността на потребителите. Освен това, когато внесените количества не се проследяват правилно, може да бъде предизвикателство да се определи колко от конкретен продукт е наличен на пазара, което води до колебания в цената и потенциално допринася за пикове на цените след свръхпроизводство.  Друг фактор е, че притокът на вносни храни и зърно може да засегне местните фермери и производители, които може да се борят да се конкурират с по-ниските цени, предлагани от вносните стоки. Това води до намаляване на производството на местно отгледаните храни и отрицателно въздействие върху икономиката.  Освен това в някои случаи на свръхпроизводството може да доведе до излишни запаси, които трудно се продават, което води до временно падане на цените. Въпреки това, след като излишъкът бъде продаден, цените могат да се покачат отново поради недостиг на предлагане. Това може да бъде особено проблематично при наличие на проблем с продоволствената сигурност, тъй като може да доведе до зависимост от вносни стоки и уязвимост към колебания в цените.  С оглед на всичко казано по-горе, може да се направи извод, че нерегулираният внос може да има сложно и широкообхватно въздействие върху хранителната верига и да доведе до различни предизвикателства, като рискове за здравето и безопасността, конкуренция с местни производители и колебания в цените. За да се справи с тези предизвикателства, е важно да бъдат въведени регулации и системи за проследяване, които гарантират безопасността и качеството на вносните продукти и защитават местните фермери и стабилността на местните хранителни пазари.  С проекта на наредба се урежда функционирането, обхвата, реда и сроковете за подаване и получаване на информация от Централния регистър за проследимост на храните по веригата за доставки на ниво търговия на едро в страната.  Регистърът осигурява централизиране, ползване и обобщаване на събраната информацията за храните и зърното, в това число пресните плодове и зеленчуци, виното, спиртните напитки и останалите продукти по чл. 1 от Закона за виното и спиртните напитки, както и ползването ѝ за нуждите на компетентните органи.  Проектът е съобразен с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига/.  Наредбата за Централния регистър за проследимост на храните се приема на основание чл. 7а от Закона за нормативните актове, като се урежда обединяването в обща информационна система на регистрите, които БАБХ поддържа и до момента, съгласно изискванията на Закона за храните.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Към момента не съществува единна информационна система, включваща данни за движението на храните и зърното по цялата верига на производство и дистрибуция.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Необходимо е да се предприемат мерки по прилагането на:  1. Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (специално българско издание, глава 15, том 008) (Регламент (ЕО) № 178/2002)  2. Регламент за изпълнение (ЕС) № 543/2011 на Комисията от 7 юни 2011 година за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (OB, L 157 от 15 юни 2013 г.) (Регламент за изпълнение (ЕС) № 543/2011)  3. Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB, L 347 от 20 декември 2013 г.) (Регламент (ЕС) № 1308/2013)  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействие не е извършвана, както и анализи за изпълнението на политиката. | |
| **2. Цели:**  **Цел 1** Уеднаквяване на информацията по проследимостта на храните, която поддържат бизнес операторите, регистрирани и одобрени на територията на Република България;  **Цел 2** Осигуряване на прозрачност в сектора за ликвидиране на нерегламентираните продажби;  **Цел 3** Осигуряване на възможност за обмен на данни между отделните институции;  **Цел 4** Гарантиране на висока степен на защита на здравето и правата на потребителите чрез осигуряване на проследимост на храните по цялата верига;  **Цел 5** Проверка автентичността на данните за хранителните продукти и предотвратяване на измами и некоректни търговски практики; | |
| **3. Заинтересовани страни:**  1. Министерство на земеделието;  2. Министерство на икономиката и индустрията;  3. Министерство на здравеопазването;  4. Българска агенция по безопасност на храните;  5. Национална агенция за приходите;  6. Държавна комисия за стоковите борси и тържищата;  7. Комисия за защита на конкуренцията;  8. Комисия за защита на потребителите;  9. Агенция Митници;  10. Изпълнителна агенция по лозата и виното;  11. Бизнес оператори, които произвеждат, преработват и/или извършват дистрибуция на храни и зърно, в това число пресните плодове и зеленчуци, виното, спиртните напитки и останалите продукти по чл. 1 от Закона за виното и спиртните напитки на етап търговия на едро, внос и износ;  12. Всички потребители.  В Централния регистър информация подават и получават следните институции:  – Министерство на икономиката и индустрията;  – Министерство на здравеопазването;  – Държавна комисия за стоковите борси и тържищата;  – Агенция „Митници“;  – Национална агенция за приходите.  – Комисия за защита на конкуренцията;  – Комисия за защита на потребителите;  – Изпълнителна агенция по лозата и виното.  Посочените институции предоставят по електронен път в регистъра информация, имаща отношение към проследимостта на храните, в съответствие с данните, поддържани в администрираните от тях информационни системи.  Бизнес операторите са длъжни да подават към Централния регистър информация в електронен вид за всяко първо пускане в стокооборот на пазара в страната на храни и всяка последваща дистрибуция на храните на етап търговия на едро.  Централният регистър осигурява на институциите информация за произведените, преработени и/или дистрибутирани количества храни, чрез достъп до регистъра по електронен път, изготвя и справки от обобщената база данни по предварително зададени критерии и я предоставя в електронен вид на институциите.  Бизнес операторите, които произвеждат, преработват и/или извършват дистрибуция на храни на етап търговия на едро, внос и износ, осигуряват възможност за проследимост по групи и подгрупи храни, съгласно § 1, т. 4 и 13 от допълнителните разпоредби на Закона за храните и чл. 1 от Закона за виното и спиртните напитки, като елемент от изпълнение на техните задължения по чл. 18 от Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните.  Като неразделна част от проследимостта, бизнес операторите осигуряват предоставянето на следните данни в информационната система на Централния регистър:  1. информация относно произведени, преработени или получени от страни членки на Европейския съюз или от внос храни – вид / наименование на храната, търговска марка (търговско наименование), физично състояние (прясно/охладено/замразено), количество, дата на получаване, партиден №, срок на годност / срок на минимална трайност, производител/доставчик/вносител от трета страна на храната, страна / място на произход, вид на придружаващия храната документ, номер на документа / дата на издаване;  2. информация относно реализацията на храната – получател, количество, местоназначение (адрес на обекта получател), вид на придружаващия храната документ, номер на документа / дата на издаване;  3. друга информация относно храните – количество бракувани храни, загуби от друг характер.  Търговците на пресни плодове и/или зеленчуци осигуряват съответствие на плодовете и зеленчуците, на всички етапи от тяхната търговия, с приложимите пазарни стандарти съгласно чл. 75 и 76 от Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и Дял II, Глава II на Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.  Изпълнителният директор на БАБХ осъществява контрол за спазване на условията и реда за подаване и ползване на информация в Централния регистър.  При установяване на нарушения на Регламент (ЕО) № 178/2002, Регламент (ЕС) № 543/2011 и Регламент (ЕС) № 1308/2013, както и на изискванията по тази наредбата, ръководителите или оправомощени от тях длъжностни лица на следните ведомства – Министерство на икономиката и индустрията, Министерство на здравеопазването, Комисията за защита на потребителите и Изпълнителната агенция по лозата и виното, налагат предвидените в Закона за управление на агрохранителната верига, Закона за храните и Закона за прилагане на Общата организация на пазарите на земеделски продукти на Европейския съюз глоби, имуществени санкции и други мерки. | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Не се приема нова Наредба за Централния регистър за проследимост на храните.  При този вариант няма да се постигне изпълнение на задълженията по чл. 18 от Регламент (ЕО) № 178/2002, съгласно който, бизнес операторите, които произвеждат, преработват и/или извършват дистрибуция на храни на етап търговия на едро, внос и износ, да осигуряват възможност за проследимост на всички видове храни.  Няма да бъде изпълнено изискването за уеднаквяване на информацията по проследимостта на храните, която поддържат бизнес операторите, регистрирани и одобрени на територията на Република България, тъй като ще продължат да съществуват отделни регистри.  Няма да се постигне прозрачност в сектора за ликвидиране на нерегламентираните продажби.  На следващо място няма да се постигне съответствие на плодовете и зеленчуците, на всички етапи от тяхната търговия, с приложимите пазарни стандарти съгласно чл. 75 и 76 от Регламент (ЕС) № 1308/2013 и Дял II, Глава II на Регламент за изпълнение (ЕС) № 543/2011. Като елемент от изпълнение на техните задължения за осигуряване на съответствие няма да може да се събира информация за:  1. видове плодове и зеленчуци, с които търгуват;  2. район/райони, в които предлагат плодове и зеленчуци;  3. място в търговската верига - производител, опаковчик, търговец на едро, on-line търговец, вносител, износител;  4. обем на търгуваната продукция през предходната година;  5. брой получени сертификати за съответствие на продуктите и констативни протоколи;  6. информация за наличие на складова база – адрес и правно основание за ползване, обем на използваната база;  **Положителни (икономически/социални/екологични) въздействия:**  Няма положителни въздействия.  **Отрицателни (икономически/социални/екологични) въздействия:**  **1. По отношение на органите, осъществяващи официален контрол:**  Невъзможност за проследяване на движението на хранителните продукти през веригата за доставки и проверка на автентичността на данните за хранителните продукти, за предотвратяване на измами и некоректни търговски практики.  Невъзможност за осигуряване на по-надежден контрол и увеличаване на дела на безопасни и достъпни храни, предлагани на пазара.  **2. По отношение на бизнес оператори, които произвеждат, преработват и/или извършват дистрибуция на храни на етап търговия на едро, внос и износ:**  Няма да бъде осигурено уеднаквяване на информацията по проследимостта на храните, която поддържат бизнес операторите, регистрирани и одобрени на територията на Република България, както и изискването за прозрачност в сектора за ликвидиране на нерегламентираните продажби. Няма да бъде възможно урегулиране на търговията с храни в отделните сектори.  **3. По отношение на потребителите:**  Няма да бъде осигурено изпълнението на общата цел, а именно опазване на общественото здраве чрез гарантиране на безопасността на храните и осигуряване на висока степен на защита на здравето и правата на потребителите чрез осигуряване на проследимост на храните по цялата верига и предоставяне на възможност за бързо идентифициране и отстраняване на потенциално вредни продукти от хранителната верига.  Няма да бъде осигурена възможност за пълна проследимост на всички видове храни по цялата верига, за да може да се допринесе за повишаване доверието на потребителите по отношение на храната, която консумират, осигурявайки прозрачност във веригата на доставки.  **Специфични въздействия:**  **Въздействия върху малките и средните предприятия:**  Съвпадат с въздействията по отношение на бизнес операторите.  **Административна тежест:**  Няма ефект.  **Вариант 2 „Приемане на проект на ПМС за приемане на Наредба за** **Централния регистър за проследимост на храните“.**  **Описание:**  Министерският съвет с постановление приема нова Наредба за изискванията към Централния регистър за проследимост на храните.  Наредбата урежда функционирането, обхвата, реда и сроковете за подаване и получаване на информация от Централния регистър за проследимост на храните по веригата за доставки на ниво търговия на едро в страната.  Регистърът е организирана и поддържана от Българската агенция по безопасност на храните (БАБХ) информационна система за осигуряване на проследимост на храните, в регистрираните или одобрени по реда на Закона за храните и Закона за виното и спиртните напитки обекти за производство, преработка и търговия на едро с храни.  За обектите за съхранение на зърно се прилагат реда и условията за регистрация и проследимост съгласно Наредба № 23 от 2015 г. за условията и реда за мониторинг на пазара на зърно (обн. ДВ. бр. 8 от 2016 г.).  Регистърът осигурява централизиране и систематизиране на информацията относно проследимостта на храните по агрохранителната верига, ползване на информация от други публични регистри и обобщаване на събраната информация и ползването й за статистически цели от органите по чл. 2, ал. 1 от Закона за управление на агрохранителната верига, осъществяващи държавната политика по агрохранителната верига – Министерство на земеделието, Министерство на икономиката и индустрията и Министерство на здравеопазването.  В Централния регистър информация подават и получават следните институции: Министерство на икономиката и индустрията; Министерство на здравеопазването; Държавна комисия за стоковите борси и тържищата; Агенция „Митници“; Национална агенция за приходите; Комисия за защита на конкуренцията; Комисия за защита на потребителите; Изпълнителна агенция по лозата и виното.  Институциите предоставят по електронен път в регистъра информация, имаща отношение към проследимостта на храните, в съответствие с данните, поддържани в администрираните от тях информационни системи.  Бизнес операторите, които произвеждат, преработват и/или извършват дистрибуция на храни на етап търговия на едро, внос и износ, осигуряват възможност за проследимост по групи и подгрупи храни, съгласно § 1, т. 4 и 13 от допълнителните разпоредби на Закона за храните и чл. 1 от Закона за виното и спиртните напитки, като елемент от изпълнение на техните задължения по чл. 18 от Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (специално българско издание, глава 15, том 008), наричан по-нататък „Регламент (ЕС) № 178/2002“. Бизнес операторите подават в регистъра информация от системата за проследяване по чл. 18 от Регламент (ЕО) № 178/2002, в електронен формат, съгласно Приложение № 1 от наредбата.  Търговците на пресни плодове и/или зеленчуци осигуряват съответствие на плодовете и зеленчуците, на всички етапи от тяхната търговия, с приложимите пазарни стандарти съгласно чл. 75 и 76 от Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и Дял II, Глава II на Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.  За включване в информационната система на Централния регистър се подава заявление по образец до изпълнителния директор на БАБХ.  Заявлението се проверява от длъжностни лица в БАБХ в срок до 10 работни дни от неговото подаване. При установяване на нередовности се уведомява заявителя, като се определя срок от 10 работни дни за отстраняването им.  В срок до 5 работни дни от подаване на заявлението, от отстраняване на нередовностите в определения срок или от изтичане на срока за отстраняването им, изпълнителният директор на БАБХ:  1. мотивирано отказва включване в регистъра или;  2. включва в регистъра съответната институцията или бизнес оператор.  Институциите по чл. 4 и бизнес операторите уведомяват в 3-дневен срок БАБХ за всяка промяна в информацията и документите, настъпила след включване в информационната система на Централния регистър, като прилагат и заверени копия на документите, удостоверяващи промяната.  Бизнес операторите са длъжни да подават към Централния регистър информация в електронен вид за всяко първо пускане в стокооборот на пазара в страната на храни и всяка последваща дистрибуция на храните на етап търговия на едро.  Първото подаване на информация в Централния регистър за доставено конкретно количество (партида/пратка) храни се извършва, както следва:  1. от бизнес оператор, който произвежда и/или преработва храни – при първото пускане в стокооборот на храната на пазара в страната;  2. от бизнес оператор, който извършва търговия на едро с храни – при получаване на храна с произход от страна членка на Европейския съюз в обекта за търговия на едро;  3. от вносител на храни – при първото пускане в стокооборот на храната от трети страни на пазара в Република България.  При първото подаване на информацията в Централния регистър, за всяко конкретно количество (партида/пратка) храни от информационната система автоматично се генерира уникален код;  На всеки следващ етап на дистрибуция, при подаването на информация в Централния регистър от бизнес оператора, информационната система автоматично допълва първоначално генерирания код, с цел осигуряване на проследимост на съответните храни по веригата на доставки на ниво търговия на едро.  Бизнес операторите подават информацията към Централния регистър в срок до 72 часа от получаване на конкретното количество (партида/пратка) храни, но не по-късно от часа на напускане на стоката от производствения или търговския обект.  Българската агенция по безопасност на храните не извършва корекции на подаваната от институциите и бизнес операторите информация.  Централният регистър осигурява на институциите информация за произведените, преработени и/или дистрибутирани количества храни, пресни плодове и зеленчуци и зърно с произход от страни членки на Европейския съюз или от внос, чрез достъп до регистъра по електронен път. Информацията включва данни както за наличните количества, така и за продадените/внесените/изнесените за 2-годишен исторически период. Централният регистър изготвя справки за общите количества произведени, преработени и/или дистрибутирани храни, от конкретно лице бизнес оператор за определен период и я предоставя в електронен вид на институциите.  Изпълнителният директор на БАБХ осъществява контрол за спазване на условията и реда за подаване и ползване на информация в Централния регистър.  Необходимостта от изготвянето на наредба за организиране и поддържане на информационна система, включваща данни за движението на храните и зърното по цялата верига на производство и дистрибуция, налага приемането на Наредба за Централния регистър за проследимост на храните.  Поддържането на регистър на всички търговци на едро на хранителни продукти е от голямо значение за осигуряването на проследимостта на всички етапи от производството и дистрибуцията на храни, тъй като това ще осигури достъп до актуална и достъпна информация за движението на хранителните продукти по цялата верига на доставки. Тази информация е от съществено значение за осигуряване на безопасността на храните и защита на общественото здраве, както и за гарантиране, че обектите за производство на храни спазват разпоредбите и изискванията, определени от съответните компетентни органи.  Регистърът осигурява централизиране, ползване и обобщаване на събраната информацията за храните, както и ползването ѝ за статестически цели от компетентните органи.  Създава се възможност за управление на рисковете за безопасността на храните, чрез предоставяне на запис, включващ достатъчно информация за движението и съответните количества на храните по веригата на доставки, което позволява ефективно вземане на решения в случай на криза, свързана с безопасността и ценовите нива на храните.  Чрез проследяване на движението и на количествата на хранителните продукти през веригата за доставки, централният регистър предоставя възможност да се провери автентичността на данните за храните, предотвратявайки измами и некоректни търговски практики.  **Положителни (икономически/социални/екологични) въздействия:**  **1. По отношение на органите, осъществяващи официален контрол:**  Осигуряване на възможност за обмен на данни между отделните институции – Министерство на земеделието, БАБХ, НАП, ДКСБТ, Изпълнителна агенция по лозата и виното и Агенция Митници.  Електронния обмен на данните включени в регистъра ще доведе до намаляване на времето за осигуряване на информация от бизнес оператора до компетентните органи, като по този начин включените институции ще могат да комуникират по-лесно и ще имат достъп до необходимата им информация при извършване на съвместни проверки.  **2. По отношение на бизнес оператори, които произвеждат, преработват и/или извършват дистрибуция на храни на етап търговия на едро, внос и износ:**  Mотивите за създаване на регистъра са свързани с уеднаквяване на информацията по проследимостта на храните, която поддържат бизнес операторите, регистрирани и одобрени на територията на Република България, както и прозрачност в сектора за ликвидиране на нерегламентираните продажби. Връзката, която регистъра ще осъществява между информационите системи на отделните институции ще спомогне за изясняване на всички етапи по веригата производство-склад-продажба.  Чрез свързването на регистъра с възможността за проследяване, бизнес опреаторите ще могат да гарантират, че произвеждат, обработват и дистрибутират хранителните продукти по безопасен и прозрачен начин, поддържайки доверието на потребителите в доставките на храни.  **3. По отношение на потребителите:**  Поддържането на регистър на всички търговци на едро на хранителни продукти е от голяма значение за осигуряването на проследимостта на всички етапи от производството и дистрибуцията на храни, тъй като това ще осигури достъп до актуална и достъпна информация за движението на хранителните продукти по цялата верига на доставки. Тази информация е от съществено значение за осигуряване на безопасността на храните, защита на общественото здраве и предприемане на мерки за овладяване на цените и инфлационните процеси в сектора.  **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  **Въздействия върху малките и средните предприятия:**  Съвпадат с въздействията по отношение на бизнес операторите.  **Административна тежест:**  Проектът на наредба предвижда, като елемент от изпълнение на задълженията си по чл. 18 от Регламент (ЕО) № 178/2002, Регламент (ЕС) № 1308/2013, Регламент за изпълнение (ЕС) № 543/2011 бизнес операторите, които произвеждат, преработват и/или извършват дистрибуция на храни на етап търговия на едро, внос и износ, да осигуряват възможност за проследимост на етапи по веригата производство-склад-продажба.  Операторите осигуряват проследимостта чрез събиране, поддържане и предоставяне на съответната информация в актуален вид, която следва да бъде включена в Централния регистър за проследимост на храните. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1 | Ниска | Висока | | Цел 2 | Ниска | Висока | | Цел 3 | Средна | Висока | | Цел 4 | Ниска | Висока | | Цел 5 | Ниска | Висока | | ***Ефикасност*** | Цел 1 | Средна | Висока | | Цел 2 | Ниска | Висока | | Цел 3 | Ниска | Висока | | Цел 4 | Средна | Висока | | Цел 5 | Средна | Висока | | ***Съгласуваност*** | Цел 1 | Ниска | Висока | | Цел 2 | Средна | Висока | | Цел 3 | Средна | Висока | | Цел 4 | Средна | Висока | | Цел 5 | Средна | Висока | | |
| **6. Избор на препоръчителен вариант:**  **По проблем 1: Вариант 2 „Приемане на проект на ПМС за приемане на Наредба за Централния регистър за** **проследимост на храните ”.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани | |
| **7. Консултации:**      Проектът на Постановление на Министерския съвет за приемане на Наредба за Централния регистър за проследимост на храните ще бъде публикуван на интернет страницата на Министерство на земеделието и на Портала за обществени консултации за срок от30 дни. | |
| **8. Приемането на нормативния акт произтича ли от правото на Европейския съюз?**      Наредбата осигурява прилагането на Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007, Регламент за изпълнение (ЕС) № 543/2011 на Комисията от 7 юни 2011 година за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци и Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните. | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  **Не.** | |
| **11. Информационни източници:**  **БЮЛЕТИНИ НА ДЪРЖАВНАТА КОМИСИЯ ПО СТОКОВИТЕ БОРСИ И ТЪРЖИЩА**  **https://www.dksbt.bg/index.php?a=%D0%A6%D0%95%D0%9D%D0%98%20%D0%B8%20%D0%90%D0%9D%D0%90%D0%9B%D0%98%D0%97%D0%98&p=204**  Държавната комисия по стоковите борси и тържища изготвя седмични, месечни и годишни бюлетини за цените на едро на хранителните стоки, плодовете и зеленчуците, търгувани на регистрираните стокови тържища и пазари на производителите в Република България. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: Д-Р МИЛЕНА ТРЕНДАФИЛОВА, ДВМ**  **Директор на дирекция „Политики по агрохранителната верига“**  **Дата: 23.03.2023 г.** | |